Furtunile fac ravagii în Statele Unite. Mai multe persoane au murit şi alte zeci au fost rănite în urma accidentelor.
Din cauza condiţiilor meteorologie nefavorabile, multe drumuri din Texas sunt acoperite de gheaţă. Cel puţin nouă persoane au murit în accidente de maşină, iar zeci de persoane au fost rănite.
Cel puţin nouă persoane au murit în accidente de maşină, în zona Dallas-Fort Worth din Texas, din cauza furtunilor, relatează CNN.Pe autostrada Interstate 35 s-a format un ambuteiaj de 133 de maşini, în urma căruia cel puţin şase persoane au decedat, potrivit autorităţilor locale. Incidentul a fost doar unul dintre cele raportate în zonele Dallas-Fort Worth şi Austin, din cauza condiţiilor meteorologice, care au inclus lapoviţă şi formare de polei. În Dallas, cel puţin trei decese sunt atribuite drumurilor îngheţate.Peste 300 de accidente au fost raportate în timpul nopţii, 133 dintre ele fiind accidente majore pe autostradă. În accidente au fost răniţi şi poliţişti, care se îndreptau spre muncă.Zona a fost sub semnul atenţionărilor de vreme rea, din cauza acumulării de gheaţă, ceea ce a dus la "trotuare, drumuri şi poduri foarte alunecoase".